
ДО 

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА

ОТ РУСКА БОЯДЖИЕВА – ЗАМЕСТНИК- КМЕТ „ЕВРОПЕЙСКИ ПОЛИТИКИ, ОКОЛНА СРЕДА“

Относно: Предоставяне на новоизградени обекти по проект: „Улична водопроводна и канализационна мрежа обслужваща имоти, попадащи на територията на „Индустриален и логистичен парк – Бургас“ АД – Първи етап,  на оператора „ВиК“ ЕАД Бургас за стопанисване, поддържане и експлоатация, за срока на договора подписан между Асоциация по ВиК и „ВиК“ ЕАД Бургас.
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ, 

На основание Договор № 26-00-342/27.07.2016г. за дарение между „Индустриален и логистичен парк – Бургас“ АД и Община Бургас за извършените строително-монтажни  работи за изпълнението на проект: „Улична водопроводна и канализационна мрежа обслужваща имоти, попадащи на територията на „Индустриален и логистичен парк – Бургас“ АД – Първи етап, сключен на основание чл.9 от Наредба за реда за придобиване, управление и разпореждане с общински имоти и вещи, Община Бургас е собственик на следните обекти, находящи се в Промишлена зона „Север“ на гр. Бургас:
· Улична дъждовна канализация клон 6 от РШ 13 до „заустване 3“, СКО за УПИ IV-428 и заустващо съоръжение  при „заустване 3“;

· Канална помпена станция №1 /КПС/ в УПИ VI-762, кв.44, ПЗ „Север“, гр. Бургас; Напорен тръбопровод от КПС №1 до съществуваща РШ 7 от градски колектор;  Улична Битово-фекална канализация по ул.“Крайезерна“  клон 1 от РШ13 до КПС №1 и клон 4 от РШ34 до РШ 1 - същ.  и от РШ 3-същ. до РШ 16 и СКО за  УПИ IV-428;

· Питеен водопровод за индустриално-логистичен парк – II етап.
Проектът е изпълнен изцяло със средства на „Индустриален и логистичен парк –Бургас“ АД и е въведен в експлоатация с Разрешение за ползване № ДК-07-б-62/11.04.2016г.
Съгласно Договор за стопанисване, поддържане и експлоатация на В и К системите и съоръженията и предоставяне на водоснабдителни и канализационни услуги, сключен между Асоциацията по В и К на обособената територия, обслужвана от „В и К“ ЕАД гр. Бургас и В и К оператора – „Водоснабдяване и канализация“ ЕАД, в сила от 01.04.2016г., публични активи, придобити след посочената дата, следва да бъдат предоставени на Оператора след въвеждането им в експлоатация.
Предвид изложеното на основание чл.21, ал.1, т.8 от Закона за местното самоуправление и местната администрация, предлагам Общински съвет Бургас да вземе следното: 
РЕШЕНИЕ:
Дава съгласие Община Бургас, в качеството си на член на Асоциацията по ВиК да предостави  за стопанисване, поддръжка и експлоатация на „ВиК“ ЕАД Бургас, съгласно условията на договора, подписан между Асоциация по ВиК с обособена територия „ВиК“ ЕАД Бургас и „ВиК“ ЕАД Бургас новоизградените  обекти  в рамките на проект: „Улична водопроводна и канализационна мрежа обслужваща имоти, попадащи на територията на „Индустриален и логистичен парк – Бургас“ АД – Първи етап“, както следва: 
· Улична дъждовна канализация клон 6 от РШ 13 до „заустване 3“, СКО за УПИ IV-428 и заустващо съоръжение  при „заустване 3“;

· Канална помпена станция №1 /КПС/ в УПИ VI-762, кв.44, ПЗ „Север“, гр. Бургас; Напорен тръбопровод от КПС №1 до съществуваща РШ 7 от градски колектор;  Улична Битово-фекална канализация по ул.“Крайезерна“  клон 1 от РШ13 до КПС №1 и клон 4 от РШ34 до РШ 1 - същ.  и от РШ 3-същ. до РШ 16 и СКО за  УПИ IV-428;

· Питеен водопровод за индустриално-логистичен парк – II етап.
Обектът е изпълнен изцяло със средства на „Индустриален и логистичен парк –Бургас“ АД и  е  въведен в експлоатация с Разрешение за ползване № ДК-07-б-62/11.04.2016г.

РУСКА БОЯДЖИЕВА
За Кмет на Община Бургас
Съгласно Заповед № 769/31.03.2017г.
Съгласували: 
Златина Георгиева – Директор на Дирекция „ПНО“

Изготвил: А. Дякова- нач. отдел „ИП“

